Në përgjigje të shkresës tuaj me Nr. 3713 protokolli,datë 13/07/2023 ,me lëndë “Kërkesë për informacion”, ju bëjmë me dije në lidhje me pyetjet e mëposhtme :

Drejtoria e Politikave te Sportit Rinise dhe Aktiviteteve

“DPSRA” , është e ndarë në dy sektore, të Rinisë e Aktiviteteve dhe atë të Sportit.Pjesë e kësaj strukture janë 7 specialistët, 2 përgjegjësit përkatës dhe drejtuesi i kësaj drejtorie. DPSRA është funksionale qe prej vitit 2020, kjo drejtori harton ,zhvillon,monitoron politikat për : a)mbrotjen e të drejtave të të rinjve në mënyrë gjithëpërfshirëse; b) kushteve të nevojshme për aktivizimin,pjesëmarrjen vullnetarizmin dhe mbështetjen e të rinjve ; c)përcaktimin e funksioneve dhe kompetencave në nivel lokal për cështjet e rinisë ; ç) bashkëpunim me institucione dhe organizata të ndryshme,individë,grupe të rinjsh : d) realizimin e aktiviteteve me karakter rinor dhe komunitar, etj.

Prej 08/12/2021,në lagjen Vullnetari mori jetë Qendra Rinore Riemar në Bashkinë

Elbasan. Një godine e re , e rikonstruktuar me të gjithë bazën materiale të nevojshme dhe e përshtatshme jo vetëm për të rinjtë e qytetit por edhe fëmijët,si nevojë e parashtruar e këtyre të fundit por edhe një ndër prioritet kryesore të bashkisë Elbasan.

Fushat e shërbimeve që ofron kjo Qendër Rinore janë :  
1- Kurse artistike, përkatësisht : Aktrim,violinë,piano,pikturë,koreografi,kërcim,valle, etj.  
2-Kurse shkencore,përkatësisht : It,teknik zëri dhe ndricim skenik,regjistrim produksioni muzikor, etj.  
3-Kurse Sportive perkatesisht : Volejboll,atletikë,ping pong,handboll, etj,  
4- Trajnime,workshope të ndryshme në bashkëpunim dhe me OJF, OJQ që operojnë në Elbasan dhe qytete te tjera.  
5- Njëkohësisht duhet thënë që “Keshilli Rinor Elbasan” realizon të gjithë veprimtarinë e tij pranë kësaj qendre.

Me vendim të Këshillit Bashkiak nr126 datë 26.09.2022 “PER MIRATIMIN E KRITEREVE DHE PROCEDURAVE TE PERZGJEDHJES SE ANETAREVE TE KESHILLIT VENDOR TE RINISE SI DHE MENYRES SE ORGANIZIMIT DHE FUNKSIONIMIT TE TIJ”’, percakton rregulloren e funksionimit dhe organizimin e KRE,Këshilli Rinor Elbasan.

Në lidhje për bashkëpunimet me organizata joqeveritare apo edhe me institucionet qëndrore, agjensitë e ndryshme vendore me ne fokus rininë, Bashkia Elbasan ështe gjithnjë e hapur. Konkretisht, per rikonstruksionin e Qendrës Rinore kemi bashkepunuar me partneritetin italian IADSA II, si dhe ne vazhdimësi me Agjensinë Kombëtare të Rinisë për mobilimin dhe kryerjen e aktiviteteve të ndryshme, në formen e granteve në mbeshtetje të projekteve St-art-Up Elbasan 1 dhe 2. RAYS- RREZET / 09/03/2022 deri me 09/03/2024, Qeveria Britanike

Qelliimi: Parandalimin e krimit të organizuar dhe krimeve të rënda,nëpërmjet fuqizimit, bashkëveprimit ndërinstitucional, rritjes së rolit të Këshillit Vendorë të Sigurisë Publike me fokus Rinia e angazhuar ne Plane veprimi Sociale.

“Misioni i BE-së për 100 qytete neutrale klimatike dhe të zgjuara deri në vitin 2030”. takime me te rinjte e Keshillit Rinor per identifikimin e prioriteteve strategjike dhe rruges se perbashket drejt BE fale kontributit qe japin te rinjte

Projekti « Ri-integrimi i Qëndrueshëm Socio-Ekonomik i Migrantëve të Kthyer në Shqipëri" GIZ 01/12/2020 deri me 20/06/2023

Projektete mësipërme por jo vetëm sepse në fakt janë të shumtë,synojnë jo vetëm përmirësimin infrastrukturor të Qendrës Rinore por edhe fuqizimin e të rinjve dhe rritjen e aksesueshmërisë së rrjeteve rinore në qytet. Në këtë prizëm mbetemi të hapur dhe jemi gjithnjë në kërkim të lidhjes të partneriteve të reja dhe shkëmbimit të eksperiencave.

Gjatë procesit të hartimit të Planin Lokal të Veprimit të Rinisë Elbasan 2020-2023 janë marrë në konsideratë objektivat e politikave dhe planeve kombëtare, rajonale dhe vendore për të krijuar një kuadër zhvillimor më koherent dhe të qëndrueshëm dhe sa më pranë standardeve të Bashkimit Europian (BE).

Përsa i përket punësimit të të rinjve, vlen të theksojmë se punësimi në administratë është një proces që i nënshtrohet legjislacionit për nëpunësin civil, me shpalljen e vendeve vakante, kryerjen e testimeve deri në shpalljen e fituesve në bazë të rezultateve, megjithatë me qëllim afrimin e të rinjve me tregun e punës ne ofrojmë mundësitë e praktikave të punës pranë institucionit tonë. Këto programe zhvillohen në bashkëpunim me universitetin e Elbasanit për të gjithë të rinjtë që janë në përfundim të studimeve; me Ministrinë e Shtetit per te Rinjtë dhe Fëmijët nëpërmjet praktikave 3 mujore, si edhe me Zyrën e Punës me programin e praktikave me pagesë.

Në Bashkinë Elbasan 53 të punësuar të moshës 18-29 vjeç ku 25 meshkuj dhe 28 femra.

Përqindje 3.6%

Ndërsa për konsultimet publike të zhvilluara nga Bashkia Elbasan janë 18 takime ne te gjithe zonat administrative dhe lagjet e qytetit, nga te cilët 22-28% është pjesëmarrje e të rinjve nga mosha 15-29 vjec, ne kuader te planit buxhetor afat mesem 2023-2025 dhe planifikimit vjetor te buxhetit 2023

Faleminderit për mirëkuptimin,jemi të hapur për bashkëpunimin dhe cdo informacion që ju nevojitet.

­­